**VÁLLALKOZÁSI SZERZŐDÉS**

Amely létrejött egyfelől **Balatonszepezd Község Önkormányzata**

Székhelye: 8252 Balatonszepezd, Árpád u. 27.

Képviselője: Bíró Imre polgármester

Adószáma: 15734257-2-19

Bankszámlaszáma:

mint megrendelő (továbbiakban**: Megrendelő**)

Másfelől **Csécs és Társa Bt.**

Székhelye: 8253 Révfülöp, Káli út 36.

Képviseli: Csécs Róbert

Cégjegyzékszám: 19 06 504708

Adószám: 20236322-2-19

Bankszámlaszám: 73200134-11202457

mint vállalkozó, (továbbiakban: **Vállalkozó)**

együttesen és a továbbiakban, mint **Felek** között alulírott helyen és napon a következők szerint:

1. **A szerződés tárgya**

A Megrendelő megrendeli a Vállalkozó elvállalja, az alábbi kivitelezési feladatokat, a benyújtott árajánlat szerinti műszaki tartalommal:

-Balatonszepezd, temetőben (42. hrsz.) Ravatalozó épület felújítása és új urnafal készítése

1. **Vállalkozói díj**

Az 1. pontban megjelölt munka vállalkozási díja (anyag-, munkadíj) a benyújtott és mellékelt árajánlat alapján:

nettó 20.721.349.- Ft

ÁFA (27%) 5.594.764.- Ft

**bruttó 26.316.113.- Ft azaz huszonhatmillió-háromszáztizenhatezer-száztizenhárom Forint.**

1. **Teljesítési határidő**

Befejezési határidő: **2022.10.15**

Megrendelő előteljesítést elfogad.

1. **Felek jogai és kötelezettségei**

Megrendelő a szerződésszerű teljesítés átvételére és az ellenérték kifizetésére kötelezett.

További pótmunkák elrendelésére kizárólag az Önkormányzat képviselője jogosult.

A munkavégzéshez a közműcsatlakozások, víz- és áramvétel lehetőségét megrendelő a helyszínen biztosítja.

Vállalkozó köteles gondoskodni - a munkaterület átvételétől a műszaki átadás lezárásáig - a munkaterület lehatárolásáról, a munkaterületre vonatkozó tűzrendészeti-munkavédelmi, vagyonvédelmi, közegészségügyi, környezetvédelmi- és egészségügyi előírások végrehajtásáról, illetve betartásáról. Vállalkozó köteles a kivitelezés során keletkező hulladékot folyamatosan elszállítani.

Vállalkozó köteles betartani mindazon biztonsági és egyéb előírásokat, esetleges korlátozó intézkedéseket, amelyeket Megrendelő írásban határoz meg számára a munkaterület átadás-átvételi eljárása során.

Vállalkozó a munkát a hatályos jogszabályokban meghatározott szabályoknak, előírásoknak és szabványoknak megfelelően köteles elvégezni.

Vállalkozó kötelezi magát arra, hogy csak olyan anyagokat és tárgyakat használ fel, melyek az ő tulajdonában vannak, és amelyekkel szemben harmadik felek semmiféle jogokat nem érvényesíthetnek.

Amennyiben az előzetesen egyeztetettől eltérő kivitelezés szükségessége merül fel, úgy azt Vállalkozó köteles jelezni a Megrendelőnek vagy megbízottjának a szükséges intézkedések megtételéhez.

Ha a Vállalkozó ellen felszámolási vagy végelszámolási eljárás indulna, akkor a Megrendelő jogosult az erről való tudomásszerzést követően, a munkák szakértővel való felmérésére és a munkáknak – a Vállalkozó költségére történő – haladéktalan továbbadására egy másik Vállalkozó felé.

Vállalkozó köteles a szerződés teljesítéséhez teljes időtartama alatt tulajdonosi szerkezetét a Megrendelő számára megismerhetővé tenni.

1. **Teljesítésigazolás és számlázás**

Számlázási feltételek:

A számlát a kivitelező az eredményes műszaki átadás-átvételi eljárás lezárását követően, a Megrendelő műszaki ellenőre által igazolt műszaki teljesítés és Megrendelő műszaki teljesítés igazolása alapján állítható ki a számla.

A számla kifizetését a Megrendelő köteles a kézhezvételtől számított 8 napon belül a Vállalkozó jelen szerződésben meghatározott számlájára történő átutalással kiegyenlíteni. Fizetési késedelem esetén a Megrendelőt a Ptk. szerinti késedelmi kamat terheli.

1. **Minőségi követelmények**

Vállalkozó a kivitelezési munkát a vonatkozó Magyar Szabványok és előírások szerint azok betartásával végzi. A felhasznált, beépített anyagok csak első osztályú minőségűek lehetnek.

Vállalkozó köteles a szerződés 1. pontjában leírt munkát a 2. pontban szereplő díjért a Magyar Szabvány szerinti I. osztályú minőségben kivitelezni. Amennyiben a munkák megítélésében véleménykülönbség van, a szerződő felek a vonatkozó jogszabályok szerint ezen jogkörrel felhatalmazott szervezet bevonásával határozzák meg a minőséget. A vizsgálatok költségeit, a minőséget tévesen megítélő fél fizeti. A vállalkozó 12 hónap garancia vállalására köteles. Az átadás-átvételre és az utófelülvizsgálatra a Ptk. 405.§ szabályait kell alkalmazni.

1. **Szerződésszegés**

Ha a Vállalkozó a befejezési határidőhöz képes 30 napos késedelembe esik, a Megrendelő jogosult a szerződést azonnali hatállyal felmondani.

A Megrendelő a felmondás jogán túlmenően a bruttó vállalkozási díj 3%-ának megfelelő összegű meghiúsulási kötbért érvényesíthet a Vállalkozóval szemben, valamint érvényesítheti a meghiúsulási kötbér összegét meghaladó kárát is.

A Felek megállapodnak abban, hogy a teljesítési véghatáridő kötbérterhes. A vállalkozónak felróható késedelem esetén a Vállalkozót késedelmi kötbér terheli, amelynek mértéke a teljes vállalkozási díj 0,2 %-a késedelmes naponként.

1. **A szerződés megszűnése módosítása**

A szerződést a felek közös megegyezéssel módosíthatják és megszűntethetik.

A szerződés bármely okból történő megszűnése esetén a felek a szerződés megszűnésétől számított 30 napon belül kötelesek egymással elszámolni, amely elszámolás kiterjed a megszűnésig elvégzett munkával arányos vállalkozói díjra, a kötbérekre és a kártérítésre is. Az elszámolás során ezen követelések, mint esedékessé vált pénzkövetelések, egymásba beszámíthatók.

1. **Általános rendelkezések**

Jelen szerződésben nem szabályozott kérdésekben a Polgári Törvénykönyv vonatkozó rendelkezései az irányadóak.

Jelen szerződésből eredő jogvitákat a felek egymás között, tárgyalásos úton rendezik, ennek sikertelensége esetén a Veszprémi Járási Bíróság illetékességében állapodnak meg.

A felek a jelen szerződést, elolvasás és értelmezés után, jóváhagyólag aláírták.

Balatonszepezd, 2022. július 19.

|  |  |
| --- | --- |
| …………………………………………….. | …………………………………………….. |
| **Balatonszepezd Község Önkormányzata**  (képv.: Bíró Imre polgármester)  Megrendelő | **Csécs és Társa Bt,**  (képv.: Csécs Róbert ügyvezető)  Vállalkozó |

Pénzügyi ellenjegyzéssel ellátom: Balatonszepezd, 2022. július 19.

|  |  |
| --- | --- |
|  | …………………………………………….. |
|  | **Parrag Éva**  pénzügyi ügyintéző |